Helle

Helle vallitsee Suomessa silloin, kun päivän aikana mitattu ylin lämpötila on vähintään +25,1 celsiusastetta.

 Helteiden määritelmät ja esiintyminen Suomessa 
Helleraja vaihtelee maittain; kun Suomessa ja muissa Pohjoismaissa määritelmän mukainen raja on +25 °C, luokitellaan esimerkiksi Espanjassa helteeksi vasta +30 °C:n ja Yhdysvalloissa +32 °C:n ylittävät päivälämpötilat.

Hellepäivien lukumäärä Suomessa vaihtelee paikkakunnittain ja vuosittain. Viikon yhtäjaksoinen helle ainakin yhdellä Suomen paikkakunnista yhden kesän aikana on yleistä, mutta ei suinkaan jokakesäistä. Kahden viikon hellejaksoja esiintyy vain keskimäärin noin kerran 5–10 vuodessa. Kolme viikkoa tai kauemmin jatkuva yhtämittainen helle on erittäin harvinaista ja poikkeuslaatuinen sääilmiö. Kuitenkin eri puolilla Suomea mitattuna kolmen viikon helleputkia voidaan mitata lähestulkoon minä tahansa kesänä.

Etelä-Suomessa on helteisiä päiviä yleensä 10–20 kesässä, keskimäärin 15, esimerkiksi Vantaalla. Kaakkois-Suomessa hellepäiviä on keskimäärin 17–18 kesässä. Ilmatieteenlaitoksen pitkäaikaisissa tilastoissa Utissa on keskimäärin 18 ja Lappeenrannassa 17 hellepäivää, itäsuomalaisilla paikkakunnilla saadaan keskimäärin 14 hellepäivää kesässä. Pohjois-Pohjanmaalla ja Kainuussa hellepäiviä kertyy kesän aikana yleensä noin 10, esimerkiksi Oulussa on keskimäärin vain 9 hellepäivää kesässä, vuosittain kuitenkin yleensä noin puolet Etelä-Suomen määrästä. Lapissa, esimerkiksi Rovaniemellä, on tavattu keskimäärin 7 hellepäivää kesän aikana eli viikon verran. Pohjois-Lapissa hellepäiviä kertyy kesässä yleensä vain 2–3.

Vuosina 1961–2022 hellettä on mitattu Suomessa joka vuosi. Vuoden ylin lämpötila on kyseisellä jaksolla mitattu 25 vuotena Etelä-Suomessa, 15 vuotena Länsi-Suomessa, 9 vuotena Itä-Suomessa ja 13 vuotena Pohjois-Suomessa.

Viime vuosina Suomen ja Skandinavian kesät ovat olleet yhtäjaksoisesti aikaisempia runsashelteisempiä, vaikka on tutkittu, ettei ilmastonmuutos vaikuta kesien säihin aivan yhtä paljon kuin talviin.

 Helteiden ajoittuminen 
Helteet ajoittuvat yleensä enimmäkseen toukokuun puolenvälin ja syyskuun puolenvälin väliselle, neljä kuukautta kestävälle ajanjaksolle. Helteisen sään mahdollisuus on todennäköisintä kuitenkin yleisimmin juhannuksesta elokuun puoleenväliin kestävällä ajanjaksolla. Jo huhtikuussa on Suomessa mitattu hellelukema +25,5 °C 27. huhtikuuta 1921 Jyväskylässä. Kesäkauden myöhäisin hellelukema, +25,2 astetta, mitattiin 17. syyskuuta 1947 Tampereen Härmälässä ja Seinäjoella.

Harvemmin joudutaan Suomessa odottamaan helteitä heinäkuulle saakka. Vuonna 2015 helleraja rikkoutui ensimmäisenä Varkaudessa 29. kesäkuuta 2015. Tätä aiemmin näin pitkään on helteitä saatu odottaa vuonna 1987, jolloin ensimmäinen hellepäivä Suomessa oli 6. heinäkuuta.

Oulun pohjoispuolella hellepäivät ajoittuvat yleensä kesä–elokuuhun. Etelä-Suomessa niitä saadaan toisinaan touko- ja syyskuissakin. Kuitenkin yli +30 asteen lämpötiloihin on mahdollista päästä suomalaistyypillisesti lähinnä heinäkuun alkupuolella etelässä ja vähän myöhemmin pohjoisempana. Yli +33 asteen lämpötiloja mitataan Suomessa vain kerran 15–20 vuodessa, mutta +31 asteen lämpötiloja sen sijaan mitataan noin joka toinen vuosi, ja +30 asteeseen päästään yleensä lähes joka vuosi jossakin päin Suomea. 2010-luvulta alkaen yli +33 asteen lämpötilat näyttävät yleistyneen Suomessa. Vuosina 2018–2021 yli +33 asteen lämpötiloja mitattiin peräti neljänä perättäisenä vuotena.

Vuosina 1961–2022 vuoden ylin lämpötila Suomessa on mitattu 2 vuotena toukokuussa, 17 vuotena kesäkuussa, 31 vuotena heinäkuussa ja 12 vuotena elokuussa.

 Helteen esiintymisten edellytyksistä 
Helteiden lukumäärä riippuu vuodesta. Jos kesän vallitsevina ilmavirtauksina ovat kaakon- ja idänpuoleiset tuulet, hellepäiviä voi kertyä moninkertainen määrä kymmenien vuosien keskiarvoon verrattuna. Tällöin kyse on siitä, että helteet saapuvat Suomeen idästä, Venäjän mannerilmaston suunnalta. Tämä vaikutus tuntuu myös Lapin itäosissa, jonne Siperian suunnan kuumat ilmamassat saapuvat Kuolan niemimaan ylitse ilman, että Vienanmeri pääsee niitä kovin paljon viilentämään. Tämä voidaan havaita alla olevista taulukoista.

Sen sijaan lounaisvirtausten hallitessa kesän säätä hellepäiviä tulee yleensä satunnaisen keskimääräisesti tai jopa alle keskiarvon. Helteet tuovat myös lyhytkestoiset sadekuurot, joita etenkin iltapäivisin saadaan suuressa osassa maata.

 Helteen asteet 
Kesästä 2011 alkaen Ilmatieteen laitos on alkanut varoittaa riskiryhmiä (pikkulapset, vanhukset ja pitkäaikaissairaat) erillisellä kolmiportaisella hellevaroituksella: 
 Tukala helle (keltainen tunnusväri): vuorokauden ylin lämpötila on +27 ja keskilämpötila +20 astetta.
 Erittäin tukala helle (oranssi tunnusväri): vuorokauden ylin lämpötila on +30 ja keskilämpötila +24 astetta.
 Äärimmäisen tukala helle (punainen tunnusväri): vuorokauden ylin lämpötila on +35 ja keskilämpötila +28 astetta.http://ilmatieteenlaitos.fi/tietoa-helle-ja-pakkasvaroitukset
Yötä, jolloin lämpötila ei laske alle +20 asteen, kutsutaan trooppiseksi yöksi. Niitä esiintyy Suomessa tyypillisesti heinäkuun puolenvälin ja elokuun puolenvälin välisenä aikana.

 Terveysvaikutukset 
Kuolemantapausten määrä nousee Suomessa selvästi aina kun lämpötilat pysyttelevät viikon tai kaksi yli +25 asteessa. Tämä johtuu etupäässä siitä, etteivät ihmiset osaa nauttia riittävästi nestettä, jolloin heidän elimistönsä kuivuu. Joissain tapauksissa on ollut kyse fyysisistä ponnisteluista, jotka ovat olleet liiallisia lämpötilaan nähden.

Pitkäaikainen kuumassa oleskelu voi aiheuttaa ihmiselle myös lämpöhalvauksen, jonka oireita ovat muun muassa väsymys, päänsärky ja äkilliset tajuttomuuskohtauksetFabritius, Kakko ym.: Lukion maantiede 3, Riskien maailma, s. 48–49. Otava, 2005.. 

 Helle-ennätyksiä Suomessa 
Yhden kesän aikainen helle-ennätys Suomessa on Kouvolan Utin lentoaseman mittauspisteellä vuonna 2010 mitattu 48 päivää.
Vuonna 2011 eniten hellepäiviä oli Lahdessa 36 kpl, vuonna 2012 – normaalia viileämpänä kesänä – Utissa jäätiin yhdeksään, ja vuonna 2013 eniten hellepäiviä, 25 kpl, kertyi kahdelle paikkakunnalle: Kouvolan Utille ja Anjalalle sekä Salon Kärkälle.

Varhaisin mitattu hellepäivä mittaushistoriassa 1961 lähtien on vuodelta 1990, jolloin 3.5. Pohjan Pohjankurussa mitattiin 25,7 astetta. Myöhäisin puolestaan on vuodesta 1880 alkaneessa mittaushistoriassa 17.9.1947	Tampereella, jolloin siellä mitattiin 25,2 astetta.

Hyvin kuumien, yli +30° C:n hellejaksojen Suomen ennätykset voi nähdä alla olevasta taulukosta:

'''Suomen pisimmät huippuhellekaudet (yli 30 °C) Vuosi Pituus Mittauspaikka Päivämäärät Lämpötilan vaihteluväli1972  10 vrk  Nellim, Inari  30.6.–9.7.1972  30,3…32,2 7 vrk  Oulu  Kevo, Utsjoki  Toivoniemi, Inari  30.6.–6.7.197227.6.–3.7.19721.7.–7.7.1972  30,4…31,630,3…32,430,1…32,3 6 vrk  Ivalo, Inari  2.7.–7.7.1972  30,4…31,4 2010  Lahti,Utti, Kouvola,Puumala  11.7.–16.7.201011.7.–16.7.201011.7.–16.7.2010  30,3…33,431,3…33,131,2…33,9 2014  6 vrk  Nuuksio, Espoo  23.7.–28.7.2014  30,2…31,7 2014  6 vrk  Pelmaa, Seinäjoki  27.7.–1.8.2018  30,1…32,3 2014  6 vrk  Utti, Kouvola  10.7.–15.7.2021  30,1…33,3 2014  6 vrk  Santahaka, Kokkola  27.6.–2.7.2022  30,5...31,9

Vuonna 2025 heinäkuun helleputkessa syntyi uusi ennätys peräkkäisille yli 30°C:n hellepäiville koko maan osalta mitattuna. Ennätykset jatkuivat vielä elokuussa, kun ainakin Rovaniemellä ja Ranualla mitattiin 1.8. yli 30°C. Vielä seuraavana päivänä, 2. elokuuta Ranualla mitattiin 30,2 astetta ja Hailuodossa 30,3 astetta. Tämän jälkeen ilmojen on ennustettu viilenevän jopa hellelukemia alemmiksi. Hellejakson aikana mitattiin kesän 2025 korkein lämpötila Suomessa, kun elohopea nousi 31. heinäkuuta Oulussa lukemiin 32,6°C. Tämän hellejakson lopulla esiintyi myös troopppisia öitä.

'''Suomen pisimmät huippuhellekaudet (yli 30 °C) koko maan osalta Vuosi Pituus Päivämäärät Lämpötilan vaihteluväli 1972  13 vrk    2025  22 vrk  12.7.–2.8.  ~ 32,6°C (Oulu/31.7.)

Alla olevasta taulukosta selviää suurimpia mittauspaikkakohtaisia hellepäivien lukumääriä 2010-luvulla:

Hellepäivien (≥ 25,1° C) ennätyksiä 2010-luvulla Vuosi Hellepäivien määrä Mittauspaikka 2010  48 vrk  Utin lentoasema, Kouvola 2011  36 vrk  Lahti 2013  25 vrk  Utin lentoasema, Kouvola  Anjala, Kouvola,  Kärkkä, Salo

Pisimmät yhtäjaksoiset helleputket Suomessa:YLE TV-uutiset 6.8.2018.

Pisimmät yhtäjaksoiset helleputket Suomessa
|-
!width=30 style=background:#D7BD8C | No.
!width=50 style=background:#D7BD8C | Vuosi
!width=120 style=background:#D7BD8C | Ajankohta
!width=100 style=background:#D7BD8C | Hellepäivien määrä
!width=200 style=background:#D7BD8C | Mittauspaikka
|-
| 1. || 2021 || 18.6.–18.7. || 31 vrk || align=left| Kouvola, Anjala
|-
| rowspan=2 | 2. || rowspan=2 | 2014 || 18.7.–12.8. || rowspan=2 | 26 vrk || align=left| Helsinki Kumpula
|-
| 17.7.–11.8 || align=left| Kouvola Utti Lentoportintie, Hattula Lepaa
|-
| rowspan=2 | 3.  2018  12.7–5.8.2018  25 vrk  Vantaa Helsinki-Vantaan lentoasema, Helsinki Kumpula, Porvoo Harabacka 2014  18.7.–11.8  Espoo Sepänkylä, Porvoo Harabacka, Kouvola Anjala, Heinola Asemantaus, Jämsä Halli Lentoasemantie, Mikkeli lentoasema

Suurin hellepäivien määrä kuukausittain koko maassa vuodesta 1961 lähtien:

'''Hellepäivien ennätykset kuukausittain koko maassa Kuukausi Hellepäivien määrä Vuosi Ka. Toukokuu  16 vrk  2024  3 vrk Kesäkuu  21 vrk  2020  8 vrk Heinäkuu  30 vrk  2010  16 vrk Elokuu  27 vrk  2006  9 vrk Syyskuu  8 vrk  2024  < 1 vrk

Suurimmat hellepäivien lukumäärät kesää kohden, koko maan tasolla mitattuna. Ennätykset vaaleammalla taustavärillä. Vuoden 2024 ennätyskesänä eniten hellepäiviä oli Kaakkois-Suomessa, 40 kpl, Etelä-Savossa, 39 kpl ja Itä-Uudellamaalla, 33 kpl. Vähiten hellepäiviä oli Meri-Lapissa, 8 kpl, ja Käsivarren Lapissa, 3 kpl.Yle TV-uutiset, 10.9.2024 klo 20.30. Samana kesänä mitattiin myös havaintopaikkakohtaisia ennätyksiä. Esimerkiksi Utsjoen Kevolla mitattiin elokuussa 8 hellepäivää, mikä oli ennenkuulumatonta. Yleensä siellä on elokuussa vain yksi hellepäivä.

Suurimmat hellepäivien lukumäärät kesää kohden
|-
!width=30 style=background:#D7BD8C | No.
!width=50 style=background:#D7BD8C | Vuosi
!width=100 style=background:#D7BD8C | Hellepäivien määrä
!width=100 style=background:#D7BD8C | Ensimmäinen hellepäivä
!width=100 style=background:#D7BD8C | Viimeinen hellepäivä
!width=100 style=background:#D7BD8C | Toukokuun hellepäivät
!width=100 style=background:#D7BD8C | Kesäkuun hellepäivät
!width=100 style=background:#D7BD8C | Heinäkuun hellepäivät
!width=100 style=background:#D7BD8C | Elokuun hellepäivät
!width=100 style=background:#D7BD8C | Syyskuun hellepäivät
!width=100 style=background:#D7BD8C | Kesän lämpöennätys/pvm./mittauspaikka
!width=50 style=background:#D7BD8C | Viitteitä
|-
| 1. || 2024 || 71 || 14.5. || 10.9. || style=background:#FFFFD2 | 16 pv || 14 pv || 20 pv || 13 pv || style=background:#FFFFD2 | 8 pv ||  31,4°C / 28.6. / Heinola Asemantaus, Kuopio Savilahti ||
|-
| 2. || 2002 || 65 || || || 3 pv || 14 pv || 22 pv || 23 pv || 3 pv || 30,0°C / 13.8. / Pori || 
|-
| 3. || 2018 || 64 || 11.5. || 8.9. || 14 pv || 9 pv || 27 pv || 13 pv || 1 pv || 33,7°C / 18.7. / Vaasa Klemettilä ||
|-
| 4. || 2006 || 61 || || || 1 pv || 11 pv || 22 pv || style=background:#FFFFD2 | 27 pv || 0 pv || 32,1°C / 8.7. / Lammin Evo || 
|-
| rowspan=2 | 5.'''  1997  57    0 pv  13 pv  22 pv  22 pv  0 pv  31,5°C / 1.7. / Kauhava lentokenttä   2010  13.5.  15.8.  9 pv  5 pv  30 pv  13 pv  0 pv  37,2°C / 29.7. / Liperi, Joensuun lentoasema  

 Katso myös 
 Pakkanen
 Lämpöaalto

 Lähteet 

 Aiheesta muualla 
 Terveyden ja hyvinvoinnin laitos: Helteistä aiheutuvat terveysriskit 
 Ilmatieteen laitos » Tiedotearkisto: 2011 Kesä 2011 harvinaisen lämmin
 Ilmatieteen laitos » Tiedotearkisto: 2012 Kesällä 2012 hellepäiviä selvästi tavanomaista vähemmän
 Ilmatieteen laitos » Tiedotearkisto: 2013 Kesä erityisesti Lapissa pitkä ja lämmin

Luokka:Sää
Luokka:Kesä